Fantastické zvery a ich výskyt (film)

Fantastické zvery a ich výskyt (angl. Fantastic Beasts and Where to Find Them) je britský fantasy film z roku 2016. Je prvým filmom z novej série, ktorá má byť zložená z piatich filmov. Scenár k filmu napísala J. K. Rowlingová, autorka kníh Harry Potter, a režíroval ho David Yates. V hlavnej úlohe hrá Eddie Redmayne ako Mlok Scamander (autor knihy Fantastické zvery a ich výskyt, ktorá je učebnicou na Rokfortskej škole), ďalej vo filme hrajú Katherine Waterston, Dan Fogler, Alison Sudol, Ezra Miller, Samantha Morton, Jon Voight, Carmen Ejogo a Colin Farrell.

Obsadenie
náhľad|Obsadenie filmu
 Eddie Redmayne ako Mlok Scamander – excentrický ale introvertný čarodejník, budúci autor učebnice Fantastické zvery a ich výskyt a zamestnanec Ministerstva mágie.
 Katherine Waterston ako Porpentina „Tina“ Goldsteinová – čarodejníčka a bývalá aurorka, pracujúca pre Magický kongres Spojených Štátov Amerických (MACUSA).
 Dan Fogler ako Jacob Kowalski – nemág (mukel) a nádejný pekár, ktorý sa stretne s komunitou čarodejníkov potom, čo spozná Mloka.
 Alison Sudol ako Queenie Goldsteinová – Tinina mladšia sestra.
 Colin Farrell ako Percival Graves – vysokopostavený auror a riaditeľ Magickej bezpečnosti v MACUSA.
 Carmen Ejogo ako Seraphina Picqueryová – prezidentka MACUSA.
 Samantha Morton ako Mary Lou Bareboneová
 Ezra Miller ako Credence Barebone
 Ron Perlman ako Gnarlack
 Jon Voight ako Henry Shaw, Sr.
 Josh Cowdery ako Henry Shaw, Jr.
 Ronan Raftery ako Langdon Shaw
 Johnny Depp ako Gellert Grindelwald – obávaný čarodejník praktizujúci čiernu mágiu.

Produkcia
Scenár k filmu napísala J. K. Rowlingová a je to zároveň jej prvý filmový scenár. Rowlingová napísala taktiež aj druhé pokračovanie filmu a pracuje na treťom.http://screenrant.com/fantastic-beasts-movie-sequel-script/ Režisérom filmu je David Yates, ktorý v minulosti zrežíroval aj posledné štyri filmy Harryho Pottera – Fénixov rád, Polovičný princ, Dary smrti 1 a 2. Yates bude režisérom pokračovania filmu.http://variety.com/2016/film/news/fantastic-beasts-and-where-to-find-them-five-movies-1201888226/

Uvedenie
Film mal svetovú premiéru 10. novembra 2016 v Alice Tully Hall v New Yorku. O týždeň neskôr bol vydaný do kín celosvetovo v 2D, 3D a aj pre IMAX kiná.

KinopremiéraRozpočet filmuZárobok  Spojené kráľovstvo +  USA  Slovensko  USA  Slovensko Celosvetovo 18. november 2016 17. november 2016 180 000 000 $ 234 037 575 $ 907 946 $http://www.boxofficemojo.com/movies/?page=intl&id=fantasticbeasts.htm(cca 850 000 €) 814 037 575 $

Pokračovania
Séria Fantastické zvery bude zložená z piatich filmov. Druhý film mal premiéru 16. novembra 2018 a tretí by ju mal mať v júli 2022, pretože natáčanie sa kvôli pandémii koronavírusu výrazne predĺžilo.

Referencie

Kategória:Filmy z 2016
Kategória:Filmy USA
Kategória:Dobrodružné filmy USA
Kategória:Britské filmy
Kategória:Filmy Warner Bros.
Kategória:Filmy režírované Davidom Yatesom
Kategória:Filmy podľa názvu